proxectonos/corpus_dominio_legal_administrativo_tmp huggingface dataset:
RESOLUCIÓN do 13 de abril de 2010 pola que se convoca un curso básico de auxiliares de policía local.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 20/04/2010

Dentro das actividades programadas para o ano 2010 e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso básico de auxiliares de policía local, conforme as seguintes bases:
1. Datos da actividade.
Denominación: básico de auxiliares de policía local.
Tipo: curso.
Horas lectivas: 40.
Modalidade: presencial.
Obxectivos: dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Contido:
-Intervención policial.
-Tráfico e seguridade viaria.
-Policía administrativa.
-Primeiros auxilios.
-Aplicacións policiais básicas do dereito penal e procesual-penal.
-Relacións co cidadán.
2. Desenvolvemento da convocatoria.
Destinatarios/as: persoal seleccionado e proposto polos concellos que puidese prestar servizo como auxiliar de policía local de forma temporal, de acordo co previsto nos artigos 47 a 48 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Para estes efectos, como se recolle no artigo 48.2º do citado decreto, non terán a obriga de facer o dito curso as persoas que o superasen nos últimos 4 anos, é dicir, a partir do ano 2006.
Prazas ofertadas: sen límite.
3. Solicitudes de participación.
Prazo de inscrición e presentación: o prazo para de inscrición e presentación de solicitudes de participación rematará o día 18 de maio de 2010.
Os concellos que estan nesta situación deberán remitir un escrito asinado polo/a alcalde/esa á Academia Galega de Seguridade Pública (avenida da Cultura, s/n, 36680 A Estrada (fax: 886 20 61 22), no cal figure a lista de persoas seleccionadas segundo o artigo 47 do Decreto 243/2008, para efectuar a correspondente reserva de praza para a realización do dito curso.
Listaxe de solicitudes seleccionadas: o día 20 de maio de 2010 a Academia Galega de Seguridade publicará no taboleiro de anuncios e no sitio web
http://agasp.xunta.es
as solicitudes de participación recibidas que cumprisen os requisitos anteriores.
4. Desenvolvemento da actividade.
Presentación: as persoas admitidas a este curso deberán presentarse ás 9.30 horas do día 24 de maio de 2010.
Lugar: sede da Academia Galega de Seguridade Pública.
Horario lectivo: das 10.00 ás 14.00 e das 16.00 ás 20.00 horas.
Datas: do 24 ao 28 de maio de 2010.
Certificado de superación do curso: ao remate da actividade entregaráselle un certificado de asistencia a aquelas persoas que acrediten a súa participación continuada nela, e superen as probas que se determinen no seu caso.
5. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 13 de abril de 2010.
José Carlos García Bouzas
Director xeral da Academia Galega de Seguridade Pública
CORRECCIÓN erros.-Orde do 8 de abril de 2010 pola que se modifica a Orde do 16 de maio de 2008 pola que se declara a existencia da praga da pulguiña do carballo (Altica quercetorum Foudr.) nalgunhas zonas de Galicia.
CONSELLERÍA DO MEDIO RURAL — III. OUTRAS DISPOSICIÓNS — 20/04/2010

Advertido erro na devandita orde, publicada no Diario Oficial de Galicia nº 69, do 14 de abril de 2010, cómpre facer a seguinte modificación:
Na páxina 5.806, no artigo 2, onde di:
«b) Ourense: Sandiás, Vilar de Santos, Rairiz de Veiga, Xinzo de Limia, Sarreaus, Trasmiras, A Merca, Barbadás, San Cibrao das Viñas, Celanova, Ourense, Amoeiro, Cartelle, Taboadela, A Bola e Allariz.»
Debe dicir:
«b) Ourense: Sandiás, Vilar de Santos, Rairiz de Veiga, Xinzo de Limia, Sarreaus, Trasmiras, A Merca, Barbadás, San Cibrao das Viñas, Celanova, Ourense, Amoeiro, Cartelle, Taboadela, A Bola, Allariz e Toén.»
ORDE do 13 de abril de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 19/04/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, dous novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan, pois, habilitados cos efectos previstos no seu artigo 5.1º, os seguintes procedementos:
PR979A-Axudas económicas destinadas a subvencionar a realización de obras e equipamentos para a prestación de servizos municipais nos concellos e nas entidades menores de Galicia.
PR480J-Axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de abril de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 15 de marzo de 2010, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 4 de xuño de 2009, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/04/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas ao abeiro da Resolución do 4 de xuño de 2009 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Finalidade da axuda. Estas axudas teñen como finalidade fomentar a corresponsabilidade e impulsar, así, o cambio dos roles diferenciados entre mulleres e homes, implicando estes últimos na atención e coidado dos seus fillos e fillas.
Norma reguladora. Resolución do 4 de xuño de 2009 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Crédito orzamentario: 570.323 euros, con cargo á aplicación orzamentaria 05.30.312G.480.0.
Persoas beneficiarias da subvención e importe concedido a cada unha delas: ver anexo.
Santiago de Compostela, 15 de marzo de 2010.
Marta González Vázquez
Secretaria xeral da Igualdade
Ver referencia pdf "07100D005P060.PDF"
ORDE do 13 de abril de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 19/04/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, dous novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan, pois, habilitados cos efectos previstos no seu artigo 5.1º, os seguintes procedementos:
PR519A-Axudas aos proxectos de cooperación empresarial para o fomento da empresa dixital.
PR520A-Axudas para o desenvolvemento do sector empresarial da sociedade da información.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de abril de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
CORRECCIÓN de erros.-Resolución do 30 de marzo de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Instituto Galego de Promoción Económica aos proxectos de creación de pequenas e medianas empresas ou de realización de investimentos en pequenas e medianas empresas novas promovidas por novos emprendedores, cofinanciadas polo Fondo Europeo de Desenvolvemento Rexional, no marco do Programa Operativo Feder Galicia 2007-2013, e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/04/2010

Advertidos erros na referida resolución, publicada no DOG nº 65, do 8 de abril de 2010, procede facer as seguintes correccións:
-Na páxina 5.318, no artigo 5.3º no segundo parágrafo, onde di:
«5.3. ()
Non se poderá incorrer en ningún dos custos alegados, sobre os que se solicita subvención, poderán ser incorridos con carácter previo á solicitude da axuda; de ser así, o proxecto no seu conxunto sería non subvencionable».
Debe dicir:
«5.3. ()
Ningún dos custos alegados, sobre os que se solicita subvención, poderán ser incorridos con carácter previo á solicitude da axuda; de ser así, o proxecto no seu conxunto sería non subvencionable».
-Na páxina 5.324, no artigo 16 número 6 letra a), onde di:
«a) As facturas ou documentos de valor probatorio equivalente, xustificativos do gasto da actividade. No caso de adquisición de inmobles requirirase escritura pública que terá que incluír certificado de taxador independente e facer constancia de que o ben se destinará ao fin concreto para o que se concedeu a subvención».
Debe dicir:
«a) As facturas ou documentos de valor probatorio equivalente, xustificativos do gasto da actividade. No caso de construción de inmobles requirirase escritura pública».
-Na páxina 5.325, no artigo 16, engádese o seguinte número:
«16.10. Persoas xurídicas en constitución. No caso de que a resolución de concesión recaia sobre unha persoa xurídica en constitución, con carácter previo á presentación da solicitude de cobramento da axuda -incluída a solicitude de anticipos ou pagamentos á conta- deberá presentar neste instituto a documentación acreditativa da súa constitución e as circunstancias rexistrais, no caso de que non fose presentada anteriormente».
-Nas páxinas 5.330 e 5.331, substitúese o anexo III de localizacións preferentes polo que se publica con esta corrección de erros.
Ver referencia pdf "07200D016P099.PDF"
ORDE do 25 de xaneiro de 2010 pola que se autoriza o cambio de denominación do Instituto de Educación Secundaria Fogar Provincial Príncipe Felipe de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/2010

Tendo en conta o disposto no artigo 3.1º e 2º do anexo do Decreto 324/1996, do 26 de xullo (DOG do 9 de agosto), polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte instituto:
Provincia: Pontevedra.
Concello: Pontevedra.
Código do centro: 36006419.
Denominación anterior: Instituto de Educación Secundaria Fogar Provincial Príncipe Felipe.
Nova denominación: Instituto de Educación Secundaria Montecelo.
Santiago de Compostela, 25 de xaneiro de 2010.
Jesús Vázquez Abad
Conselleiro de Educación e Ordenación
Universitaria
ORDE do 25 de xaneiro de 2010 pola que se autoriza o cambio de denominación da Escola de Educación Infantil Os Campos de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/2010

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: Pontevedra.
Concello: Pontevedra.
Código: 36013837.
Denominación anterior: Escola de Educación Infantil Os Campos.
Nova denominación: Escola de Educación Infantil Fina Casalderrey.
Santiago de Compostela, 25 de xaneiro de 2010.
Jesús Vázquez Abad
Conselleiro de Educación e Ordenación Universitaria
ORDE do 25 de xaneiro de 2010 pola que se autoriza o cambio de denominación do Instituto de Educación Secundaria Marqués de Suanzes de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/2010

Tendo en conta o disposto no artigo 3.1º e 2º do anexo do Decreto 324/1996, do 26 de xullo (DOG do 9 de agosto), polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte instituto:
Provincia: A Coruña.
Concello: Ferrol.
Código: 15006754.
Denominación anterior: Instituto de Educación Secundaria Marqués de Suances.
Nova denominación: Instituto de Educación Secundaria Ferrolterra.
Santiago de Compostela, 25 de xaneiro de 2010.
Jesús Vázquez Abad
Conselleiro de Educación e Ordenación Universitaria
ORDE do 19 de febreiro de 2010 pola que se nomea nova membro do Consello Galego de Relacións Laborais, en representación da Confederación de Empresarios de Galicia.
CONSELLERÍA DE TRABALLO E BENESTAR — II. AUTORIDADES E PERSOAL — 19/04/2010

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios de Galicia acordou a substitución dun dos seus membros suplentes, da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
DISPOÑO:
Artigo un.-Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a María José Garrido Herrera, en substitución de Ricardo Fernández Castro.
Santiago de Compostela, 19 de febreiro de 2010.
Beatriz Mato Otero
Conselleira de Traballo e Benestar
RESOLUCIÓN do 1 de marzo de 2010, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo subscrito polas partes asinantes do Convenio colectivo do sector da lousa das provincias de Ourense e Lugo.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/04/2010

Visto o texto do acordo subscrito, con data do 19 de xaneiro de 2010, entre o representante de UGT e secretario da organización de FIA-UGT-Ourense, José Paradelo Arias, e o presidente e representante da Asociación Gallega de Pizarristas, José Luís Gómez Ruiz, asinantes do Convenio colectivo do sector da lousa das provincias de Ourense e Lugo, relativo á revisión do índice de prezos ao consumo (IPC) do ano 2009 e aplicar a revisión salarial para o ano 2010, e de conformidade co disposto no artigo 60 da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), así como a teor do Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, en relación co Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores e demais normas de
xeral e pertinente aplicación, a Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de marzo de 2010.
Odilo Martiñá Rodríguez
Director xeral de Relacións Laborais
Ver referencia pdf "06400D010P066.PDF"
Os salarios establecidos no grupo 5º para raxador, cortador, embalador e descargador de carros aplicaranse a aqueles traballadores que leven seis meses no desempeño do oficio, ata tal data o seu salario será o establecido para o auxiliar de oficios. Así mesmo, o salario establecido para o labrador aplicarase para aqueles traballadores que leven máis de dous anos no desepeño do oficio, xa que ata un ano o seu salario será o establecido para un cortador e dun a dous anos o seu salario será o seguinte: salario base: 30,80 euros; complemento de asistencia: 13,01 euros; e salario/mes: 1.197,21 euros.
O establecido neste punto sobre o salario leva consigo a aplicación dos respectivos grupos de cotización á Seguridade Social, en función deste.
Os traballadores menos de 17 anos e os de 17 anos terán, respectivamente, os salarios seguintes: salario base: 28,72 e 28,97 euros; complemento de asistencia: 2,47 e 3,78 euros; salario/mes: 913,47 e 948,48 euros.
ORDE do 10 de marzo de 2010 pola que se modifica a Orde do 21 de decembro de 2009, pola que se establecen as bases reguladoras para a concesión, en réxime de concorrencia competitiva, de axudas para a creación de banda deseñada galega durante o ano 2010 e se procede á súa convocatoria.
CONSELLERÍA DE CULTURA E TURISMO — III. OUTRAS DISPOSICIÓNS — 05/04/2010

Publicada a Orde do 21 de decembro de 2009, pola que se establecen as bases reguladoras para a concesión, en réxime de concorrencia competitiva, de axudas para a creación de banda deseñada galega durante o ano 2010, obsérvase que se exixen no artigo 3º nos requisitos dos beneficiarios, unhas titulacións que exclúen parte do colectivo a que van dirixidas.
Dado que se trata dunha actividade profesional en que non existen deseños curriculares dedicados especificamente á banda deseñada, faise necesario modificar a Orde do 21 de decembro de 2009, no senso de incluír entre os beneficiarios, ademais daqueles que conten cos estudos recollidos no artigo modificado, aqueles que poidan acreditar actividades como ilustradores por medio de traballos realizados para algún medio de comunicación, a forma de xustificar este requisito e o prazo de presentación, mantendo a orde en todo o demais.
DISPOÑO:
Artigo 1º.-Requisitos dos beneficiarios.
Engádese ao parágrafo 1 do artigo 3º da orde modificada o seguinte texto:
Tamén poderán ser beneficiarias aquelas persoas que, sen contaren coas titulacións anteriores, teñan publicado ou realizado para algún medio de comunicación traballos de banda deseñada.
Artigo 2º.-Presentación de solicitudes, prazo e documentación.
Os que se desexen acoller a esta orde deberán presentar a correspondente solicitude no prazo dun mes contado a partir do día seguinte ao da publicación desta orde no Diario Oficial de Galicia, mediante instancia dirixida á Consellería de Cultura e Turismo, segundo o modelo que figura como anexo I a esta orde. A instancia poderá presentarse na Oficina de Rexistro Único e Información da Xunta de Galicia ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Engádese na letra b) do artigo 4º da orde modificada o seguinte texto:
Certificación que acredite ter publicado traballos de banda deseñada para algún medio de comunicación expedida polo responsable do dito medio, ou copia do traballo realizado.
Disposición derrogatoria
Quedan derrogadas as disposicións de igual ou inferior categoría que se opoñan ao disposto nesta orde e, en particular, a Orde do 21 de decembro de 2009, naquilo que resulte modificado por esta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de marzo de 2010.
Roberto Varela Fariña
Conselleiro de Cultura e Turismo
Ver referencia pdf "06200D007P021.PDF"
DECRETO 92/2010, do 3 de xuño, polo que se derroga o Decreto 342/2009, do 18 de xuño, polo que se crea o Rexistro Administrativo de Librarías de Galicia e se regula a súa organización e funcionamento.
CONSELLERÍA DE CULTURA E TURISMO — I. DISPOSICIÓNS XERAIS — 18/06/2010

A Lei 17/2006, do 27 de decembro, do libro e da lectura de Galicia, prevía no artigo 11.5º a creación dun rexistro de librarías en que se deberían inscribir todas as librarías de Galicia.
En cumprimento do disposto no devandito artigo, o Decreto 342/2009, do 18 de xuño, creou o Rexistro Administrativo de Librarías, co obxecto da inscrición e anotación dos datos relativos ás librarías e libreiros/as radicados no ámbito territorial da Comunidade Autónoma de Galicia, e regulou a súa organización e funcionamento.
A Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, no artigo 19 suprime o citado artigo 11.5º da Lei 17/2006 co fin de eliminar trabas innecesarias á liberdade de establecemento de prestadores e á libre circulación de servizos.
Na súa virtude, por proposta do conselleiro de Cultura e Turismo, de acordo co ditame do Consello Consultivo e logo da deliberación do Consello da Xunta de Galicia na súa reunión do día tres de xuño de dous mil dez,
DISPOÑO:
Artigo único.
Queda derrogado o Decreto 342/2009, do 18 de xuño, polo que se crea o Rexistro Administrativo de Librarías de Galicia e se regula a súa organización e funcionamento.
Disposición transitoria
Os procedementos xa iniciados antes da entrada en vigor deste decreto quedan sen efecto logo da correspondente resolución do titular da Dirección Xeral de Promoción e Difusión da Cultura.
Disposicións derradeiras
Primeira.-Facúltase o conselleiro de Cultura e Turismo para ditar as disposicións necesarias para a execución deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, tres de xuño de dous mil dez.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
a) CESAMENTOS CONSELLERÍA DO MAR
ORDE do 7 de xuño de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia e queda, pois, habilitado cos efectos previstos no seu artigo 5.1º, o seguinte procedemento:
PR483A.-Subvencións do Fondo de Compensación Ambiental.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de xuño de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
ORDE do 7 de xuño de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 14/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IG639A-Axudas do Igape a pemes, autónomos e particulares para a renovación de automóbiles con achatarramento de automóbiles antigos para o ano 2010 (Plan Remóvete Galicia).
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 7 de xuño de 2010 pola que se dá publicidade ao acordo do Consello de Dirección do Instituto Galego de Promoción Económica (Igape) de delegación de facultades no director xeral do instituto e nos respectivos directores de área para iniciar e instruír procedementos de responsabilidade patrimonial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/06/2010

A competencia para a resolución dos procedementos de reclamación de responsabilidade patrimonial por danos e prexuízos sufridos polos interesados a consecuencia do funcionamento dos servizos públicos regulada no artigo 139 e seguintes da Lei 30/1992, de réxime xurídico das administracións públicas e do procedemento administrativo común, é atribuída, no ámbito do Igape, ao conselleiro de Economía e Industria, en virtude do artigo 5 da Lei galega 6/2001, do 29 de xuño.
Pola súa banda a competencia para iniciar e instruír os anteditos procedementos corresponde ao Consello de Dirección do Igape, en virtude do artigo 3 do Real decreto 429/1993, do 26 de marzo, en relación co artigo 9 da Lei 5/1992, de creación do instituto, non atopándose incluída esta competencia entre as delegacións xerais de facultades contidas nas bases de xestión económico-financeira do Igape.
Por iso, e para a unha maior axilidade e eficacia na xestión e tramitación das reclamacións que nesta materia poidan presentarse no ámbito de actividade do Igape, o Consello de Dirección do Igape, na súa xuntanza do 1 de xuño de 2010, acordou delegar no director xeral a competencia para a incoación destes procedementos, e no director da área do instituto xestora do expediente obxecto de reclamación a competencia para a súa instrución.
Por todo o anterior, e de conformidade coas facultades que teño conferidas,
RESOLVO:
Único.-Publicar a seguinte delegación de facultades acordada polo Consello de Dirección do Igape na súa xuntanza do 1 de xuño de 2010:
«Delégase no director xeral do Igape a competencia para iniciar, e no director da área xestora do correspondente expediente, a competencia para instruír os procedementos de responsabilidade patrimonial por danos e prexuízos sufridos polos interesados a consecuencia do funcionamento do Igape, regulada no artigo 139 e seguintes da Lei 30/1992, de réxime xurídico das administracións públicas e do procedemento administrativo común, e no Real decreto 429/1993, que aproba o Regulamento dos procedementos das administracións públicas en materia de responsabilidade patrimonial».
Santiago de Compostela, 7 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
RESOLUCIÓN do 18 de maio de 2010 pola que se dá publicidade aos convenios de colaboración subscritos polo Consello da Cultura Galega no primeiro cuadrimestre do ano 2010.
CONSELLO DA CULTURA GALEGA — III. OUTRAS DISPOSICIÓNS — 14/06/2010

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega, no primeiro cuadrimestre do ano 2010, os cales se relacionan no anexo a esta resolución.
Santiago de Compostela, 18 de maio de 2010.
Ramón Villares Paz
Presidente do Consello da Cultura Galega
Ver referencia pdf "11100D011P082.PDF"
ORDE do 4 de xuño de 2010 pola que se fai pública a minoración do importe existente para a concesión das axudas e subvencións para o fomento do emprego, convocadas pola Orde do 10 de marzo de 2010, pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 14/06/2010

A Orde do 10 de marzo de 2010, da Consellería de Traballo e Benestar, pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á convocatoria para o ano 2010 (DOG nº 54, do 22 de marzo), establece no seu artigo 2º o importe do crédito inicial outorgado para esta finalidade.
Con base no acordo do Consello de Ministros do 30 de outubro de 2009, para que os obxectivos de estabilidade orzamentaria de cada comunidade autónoma no período 2010-2012 puidesen acadar o importes máximos de -2,50, -1,70 e -1,30 por cento do PIB rexional, respectivamente, elaborouse un Plan de reequilibrio da Comunidade Autónoma de Galicia que recolle os axustes necesarios no orzamento aprobado para 2010, e así dar cumprimento ao obxectivo de estabilidade fixado ata converxer nun déficit do -1,3% do PIB rexional en 2012.
Para dar cumprimento ao dito obxectivo de estabilidade no peche de exercicio, a Consellería de Facenda propuxo un Plan de axuste orzamentario, acompañado de todas as medidas de aforro de custos e control de gastos que sinala o antedito Plan de reequilibrio.
En consecuencia e coa finalidade de contribuír ao dito Plan de axuste orzamentario, é polo que cómpre minorar o importe da contía inicial prevista na Orde do 10 de marzo de 2010.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2010 minorarase en 5.936.751 euros o importe da contía inicial prevista na aplicación orzamentaria 12.04.322A.481.1, código de proxecto 2010 00 755, da Orde do 10 de marzo de 2010, pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á convocatoria para o ano 2010.
Segundo.-Esta modificación non afecta os prazos establecidos na Orde do 10 de marzo de 2010, para a presentación de solicitudes nin tampouco afecta o resto dos artigos da dita orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de xuño de 2010.
Beatriz Mato Otero
Conselleira de Traballo e Benestar
RESOLUCIÓN do 7 de xuño de 2010, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2010, do 1 de marzo, de reforma da Lei 7/1996, do 15 de xaneiro, de ordenación do comercio retallista.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/06/2010

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo nesta resolución.
Santiago de Compostela, 7 de xuño de 2010.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2010, do 1 de marzo, de reforma da Lei 7/1996,
do 15 de xaneiro, de ordenación do comercio retallista
A Comisión Bilateral de Cooperación Administración xeral do Estado-Comunidade Autónoma de Galicia, na súa reunión que tivo lugar o día 21 de maio de 2010, adoptou o seguinte acordo:
Primeiro.-Iniciar negociacións para resolver as discrepancias manifestadas sobre os artigos 7, 13, 14 e disposición derradeira primeira da Lei 1/2010, do 1 de marzo, de reforma da Lei 7/1996, do 15 de xaneiro, de ordenación do comercio retallista.
Segunda.-Designar un grupo de traballo para proporlle á Comisión Bilateral de Cooperación a solución que proceda.
Terceiro.-Comunicarlle este acordo ao Tribunal Constitucional, antes do vindeiro día 3 de xuño de 2010, por cualquera dos órganos mencionados no artigo 33.2º da Lei orgánica do Tribunal Constitucional, para os efectos que no propio precepto se recollen, así como inserir este acordo no Boletín Oficial del Estado e no Diario Oficial de Galicia. Madrid, 21 de maio de 2010.
Madrid, 21 de maio de 2010. Manuel Chaves González, vicepresidente terceiro e ministro de Política Territorial. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 7 de xuño de 2010, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CEE, do Parlamento Europeo e do Consello, do 12 de decembro de 2006, relativa aos servizos no mercado interior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/06/2010

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo nesta resolución.
Santiago de Compostela, 7 de xuño de 2010.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 1/2010, do 11 de febreiro, de modificación de diversas leis de Galicia para a súa adaptación á directiva 2006/123/CEE, do Parlamento Europeo e do Consello, do 12 de decembro de 2006, relativa aos servizos no mercado interior
A Comisión Bilateral de Cooperación Administración xeral do Estado-Comunidade Autónoma de Galicia, na súa reunión do día 17 de maio de 2010, adoptou o seguinte acordo:
Primeiro.-Iniciar negociacións para resolver as discrepancias manifestadas en relación cos números un -punto 4, parágrafo 2-, dous -punto 2-, cinco e dez -puntos 1, 2 e 3- do artigo 2 e os artigos 3 ao 9, da Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CEE, do Parlamento Europeo e do Consello, do 12 de decembro de 2006, relativa aos servizos no mercado interior.
Segundo.-Designar un grupo de traballo para proporlle á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 22 de maio de 2010, por calquera dos órganos mencionados no artigo 33.2º da Lei orgánica do Tribunal Constitucional, para os efectos previstos no artigo 33.2º da Lei orgánica 2/1979, do 3 de outubro, do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 17 de maio de 2010. Manuel Chaves González, vicepresidente terceiro e ministro de Política Territorial. Alfonso Rueda Valenzuela, conselleiro de Presidencia, Administracións Públicas e Xustiza.
CORRECCIÓN de erros.-Resolución do 4 de xuño de 2010, da Secretaría Xeral da Emigración, pola que se establecen as bases reguladoras do programa de bolsas destinadas aos cidadáns galegos residentes no exterior para a realización de estudos universitarios oficiais, intercambios universitarios e estudos de formación profesional en Galicia e a convocatoria para o curso académico 2010-2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/06/2010

Advertido o erro da citada resolución publicada no Diario Oficial de Galicia número 109, do xoves 10 de xuño de 2010, procede facer a oportuna corrección:
-Na páxina 10.467, no artigo 3º.2, onde di: «o prazo de presentación de solicitudes rematará o 30 de xuño de 2010», debe dicir: «o prazo de presentación de solicitudes rematará o 30 de xullo de 2010».
CORRECCIÓN de erros.-Decreto 84/2010, do 27 de maio, polo que se regula o Programa Aluga, para o fomento do aluguer de vivendas na Comunidade Autónoma de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 17/06/2010

Advertidos erros na publicación do devandito decreto, realizada no Diario Oficial de Galicia nº 103 do mércores 2 de xuño de 2010, cómpre facer as oportunas correccións:
Na páxina 9.891, preámbulo, segunda columna, último parágrafo, onde di: «Para estes efectos, o capitulo II do título II deste decreto dispón a creación e a regulación especifica dunha nova sección no Rexistro Único de Demandantes de Vivenda da Comunidade Autónoma de Galicia, a Sección, ao abeiro», debe dicir: «Para estes efectos, o capitulo II do título II deste decreto dispón a creación e a regulación especifica dunha nova sección no Rexistro Único de Demandantes de Vivenda da Comunidade Autónoma de Galicia, a Sección 4ª, ao abeiro».
Na páxina 9.892, preámbulo, segunda columna, parágrafo cuarto, liña segunda, onde di: «O capítulo II recolle a creación e a regulación especifica da Sección do Rexistro», debe dicir: «O capítulo II recolle a creación e a regulación especifica da Sección 4ª do Rexistro».
Na páxina 9.895, artigo 9º.2, segunda columna, onde di: «As vivendas que se incorporen  de acordo cos datos que deriven da Sección do Rexistro Único», debe dicir: «As vivendas que se incorporen de acordo cos datos que deriven da Sección 4ª do Rexistro Único».
Na páxina 9.913, disposición transitoria quinta, segunda columna, liñas décima e décimo primeira, onde di: «en aluguer da que na data de publicación», debe dicir: «en aluguer que na data de publicación».
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 25 de maio de 2010 pola que se dá publicidade aos convenios de colaboración subscritos no primeiro cuadrimestre do ano 2010.
INSTITUTO GALEGO DA VIVENDA E SOLO — III. OUTRAS DISPOSICIÓNS — 15/06/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro cuadrimestre do ano 2010.
En consecuencia, e para darlle cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego da Vivenda e Solo (IGVS) nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 25 de maio de 2010.
Antonio José Boné Pina
Director xeral do Instituto Galego
da Vivenda e Solo
Ver referencia pdf "11200D012P056.PDF"
RESOLUCIÓN do 20 de maio de 2010 pola que se corrixen os erros advertidos na Resolución do 22 de xaneiro de 2009, pola que se fai pública a relación de postos de traballo de persoal funcionario de administración e servizos da Universidade da Coruña.
UNIVERSIDADE DA CORUÑA — III. OUTRAS DISPOSICIÓNS — 17/06/2010

Advertidos erros no anexo da Resolución do 22 de xaneiro de 2009 (DOG nº 33, do 17 de febreiro), da Universidade da Coruña, pola que se fai pública a relación de postos de traballo de persoal funcionario de administración e servizos desta universidade, esta reitoría, ao abeiro do previsto no artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, procede á rectificación nos termos que se indican no anexo que se xunta.
A Coruña, 20 de maio de 2010.
José Mª Barja Pérez
Reitor da Universidade da Coruña
Ver referencia pdf "11400D010P037.PDF"
CORRECCIÓN de erros.-Orde do 27 de maio de 2010 pola que se regulan as bases polas que se rexerá a concesión de subvencións para a realización de accións de orientación, formación e inserción laboral dirixidas a persoas inmigrantes, e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 17/06/2010

Advertido erro na dita orde publicada no Diario Oficial de Galicia nº 106, do luns 7 de xuño de 2010, procede realizar a seguinte corrección:
Na páxina 10.236, artigo 9º, punto 3, letra a), no quinto parágrafo debe suprimirse a expresión: «así como o cofinanciamento da entidade subvencionada».
Na páxina 10.241, no anexo I, debe realizarse a supresión da mesma expresión.
RESOLUCIÓN do 4 de xuño de 2010, da Dirección Xeral de Administración Local, pola que se exime a Mancomunidade de Municipios da Mariña Lucense para o establecemento e a prestación de diversos servizos da súa competencia da obriga de manter o posto propio de funcionario con habilitación de carácter estatal da subescala de Secretaría-Intervención.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/06/2010

O Pleno da Mancomunidade de Municipios da Mariña Lucense, o 1 de marzo de 2010, adoptou acordo relativo á solicitude de exención do mantemento de posto reservado a funcionario con habilitación de carácter estatal.
Na súa virtude, a Dirección Xeral de Administración Local, en aplicación do establecido na disposición adicional segunda da Lei 7/2007, do 12 de abril, do Estatuto básico do empregado público, nos artigos 3, 5 e 7 do Decreto 49/2009, e no uso das facultades que lle confire o artigo 15.1º do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, en relación co artigo 241 da Lei 5/1997, do 22 de xullo, de Administración local de Galicia, e a Orde do 12 de setembro de 2005, sobre delegación de competencias,
RESOLVE:
Primeiro.-Eximir a Mancomunidade de Municipios da Mariña Lucense para o establecemento e prestación de diversos servizos da súa competencia da obriga de manter o posto reservado a funcionario con habilitación de carácter estatal da subescala de Secretaría-Intervención.
Segundo.-As funcións reservadas ao citado posto serán exercidas na forma prevista no artigo 7 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/das funcionarios/as con habilitación de carácter estatal, a través do sistema de acumulación.
Terceiro.-A consellería competente en materia de réxime local poderá revogar a exención, no caso de modificarse as circunstancias que propiciaron aquela, ben por instancia da entidade local ou ben de oficio con audiencia daquela.
Cuarto.-Publicar esta resolución no Diario Oficial de Galicia.
Quinto.-Contra esta resolución, que pon fin á vía administrativa, poderase interpoñer recurso potestativo de reposición perante a Consellería de Presidencia, Administracións Públicas e Xustiza no prazo dun mes contado desde o día seguinte ao da súa publicación, de conformidade co establecido na Lei 30/1992, do 26 de novembro, ou poderá impugnarse directamente perante a xurisdición contencioso-administrativa, no prazo de dous meses contados desde a mesma data, segundo o disposto no artigo 46 en relación co 14 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de xuño de 2010.
José Norberto Uzal Tresandí
Director xeral de Administración Local